इन डॉक्टरों का ये भी कहना है कि बच्चों को लगातार पीटने या उन्हें अपमानित करने से दिमाग में भी परिवर्तन होते हैं। उनका दिमाग सिकुड़ने लगता है और तनाव बढ़ाने वाले हॉर्मोन भी शरीर में ज्यादा हो जाते हैं। इससे उनके भीतर आत्महत्या की प्रवृत्ति बढ़ती है। वे गालियां देने लगते हैं और बात-बात पर काफी नाराज होने के साथ पढ़ाई से भी दूर भागने लगते हैं। बच्चों से गाली-गलौज करने से वे डिप्रेशन में आ जाते हैं और किशोरावस्था आने तक वे भी दूसरों से खराब व्यवहार करने लगते हैं। ऐसे में उन्हें उस उम्र में सुधारने की कोई गुंजाइश नहीं रहती।